Roan vindpark

Roan vindpark er et vindkraftverk som strekker seg over fjellområdene vestlig og østlig for Einarsdalen i Åfjord kommune i Trøndelag. Kraftproduksjonen startet i 2018, og kraftverket sto ferdig i mai 2019.  Aneo er operatør.

Vindparken er den første av flere anlegg ble opprettet av Fosen Vind, byggestart var april 2016. Det ble bygd tilsammen 70 km veier for adkomst og drift av anlegget.

En 132 kV kraftlinje mellom Einarsdalen og en transformatorstasjon ved Gammelseteren i Hofstaddalen forbinder vindparken med en ny gren av sentralnettet, som her har en spenning på 420 kV.

Det er installert 71 Vestas V117 turbiner på 3,6 MW hver. Rotordiameter er 117 meter, og tårnhøyde er 87 meter.

Total effekt er 255,6 MW. Årsproduksjon er 884 GWh.

I mars 2021 kjøpte TrønderEnergi flere andeler i vindparken. Roan vindpark ble skilt ut fra Fosen Vind og ble et eget selskap, Roan Vind.  Kraftverket eies av Aneo Roan Vind Holding med 60 % og Nordic Wind Power med 40 %. Aneo Vind Holding eies 51 % av Aneo og 49 % av Stadtwercke München. Nordic Wind Power eies 50 % av EIP (Energy Infrastructure Partners AG) og 50 % av BKW  (per 2023).

Høyesteretts storkammer fastslo enstemmig 11. oktober 2021 at reindriftssamenes rettigheter etter FNs konvensjon om sivile og politiske rettigheter (SP) artikkel 27 var krenket.Vedtak om konsesjon til vindkraftutbygging på Fosen kjent ugyldig fordi utbyggingen krenker reindriftssamenes rett til kulturutøvelse. Norges høyesterett. Besøkt 11. oktober 2021. Det vil si at konsesjonen og ekspropriasjonsvedtakene om utbygging av Storheia og Roan vindkraftverk var ugyldige.

Referanser

Kilder

 Roan vindkraftverk  NVE
 Fosen vind 

Kategori:Vindkraftverk i Trøndelag
Kategori:Kraftverk i Åfjord
Kategori:Kraftverk etablert i 2018
Kategori:Roan
Kategori:TrønderEnergi